AA voorspel slegte nuus vir vakansiegangers | Maroela Media
Die Outomobiel-Assosiasie (AA) het Vrydag gesê verbruikers kan weer 'n verhoging in die brandstofpryse in Desember verwag. Dit is te wyte aan verskeie onderliggende ekonomiese faktore. Hierdie verhoging in brandstofpryse kan talle mense wat dié tyd van die jaar met vakansie gaan, se beursies seermaak.
Volgens die tussentydse ongeouditeerde brandstofprysdata wat die Sentrale Energiefonds (SEF) uitgereik het, voorspel die AA dat 95-oktaan-petrol met 11c per liter sal styg en 93-oktaan-petrol met 7c per liter. Diesel sal met 'n geraamde 18c daal. Paraffien sal na verwagting ook in Desember 21c goedkoper as in November wees.
"Die gemiddelde rand/dollar-wisselkoers bly grotendeels dieselfde, wat tot 'n klein afname van 3,5c in die brandstofpryse gelei het. Dieselfde geld vir olie, met die internasionale prys van petrol en diesel wat verlede week omtrent dieselfde was," het die AA in 'n verklaring gesê.
Die AA sê die ekonomie vat tans 'n blaaskans, met Moody's wat besluit het om eerder Suid-Afrika se vooruitsigte af te gradeer, teenoor 'n algehele afgradering van die land se kredietgraderingstatus.
"Brandstofprysverhogings hierdie tyd van die jaar is slegte nuus vir baie mense wat binnekort vertrek met hul Desember-vakansie. Tog is ons positief oor die daling in die dieselprys, wat beteken dat insetkoste vir vervaardigers en die landboubedryf relatief onaangeraak sal bly," sê die AA.
Nog n bykomende rede is waarskynlik dat die regering nog geld benodig om die buitensporige bonuses te finansier vir die sogenaamde miljoener oorbetaalde staats-amptenarre!!!
Onderliggende faktore se GAAI! hulle wil net geld maak…buit ons uit!
Wie kan bekostig om met vakansie te gaan ?
Hier kom nog groot sports. Die dag as die wiel draai, dan draai dit behoorlik.
Ou Truuk. Middel November gaan die petrol prys af en eerste week in Desember gaan dit weer op… net meer as wat dit was. Geld maak storie